open-index/open-wikipedia-markdown huggingface dataset:
בית המחוקקים של אלבמה

**הרשות המחוקקת של אלבמה** (באנגלית: **Alabama Legislature**) היא הרשות המחוקקת של ממשלת מדינת אלבמה שבארצות הברית. זהו בית מחוקקים דו-ביתי המורכב מבית הנבחרים (עם כ-104 נבחרים) והסנאט (עם כ-34 סנטורים. זהו אחד מבתי המחוקקים הבודדים בארצות הברית שבה חברי שני הבתים מכהנים בתקופת כהונה של ארבע שנים ושכולם נבחרים באותו הזמן ולא באופן מדורג. הבחירות האחרונות התקיימו ב-8 בנובמבר 2022. בית המחוקקים החדש נכנס לתפקידו מיד לאחר אישור תוצאות הבחירות על ידי מזכיר המדינה של אלבמה, כמספר ימים לאחר הבחירות.

בית המחוקקים מתכנס בבית מדינת אלבמה מונטגומרי. בניין הקפיטול המקורי, הממוקם בסמוך, לא שימש את בית המחוקקים על בסיס קבוע מאז 1985, אז נסגר לשיפוצים. במאה ה-21 הוא משמש כמקום מושבו של הרשות המבצעת וכן כמוזיאון.

נכון לינואר 2025, למפלגה הרפובליקנית יש רוב משמעותי בשני הבתים.

## היסטוריה
בית המחוקקים של אלבמה נוסד בשנת 1818 כבית מחוקקים טריטוריאלי עבור טריטוריית אלבמה, והפך לבית מחוקקים מדינתי עם הפיכתה של אלבמה למדינה ב-1819.

העצרת הכללית הייתה אחת מ-11 בתי המחוקקים של מדינות הקונפדרציה של אמריקה במהלך מלחמת האזרחים האמריקאית. לאחר ניתוק הקונפדרציה מהאיחוד בינואר 1861, נפגשו נציגים מרחבי הדרום בבירת המדינה מונטגומרי כדי להקים את ממשלת הקונפדרציה. בין פברואר למאי 1861, שימשה מונטגומרי כבירת הקונפדרציה, שם פקידי מדינת אלבמה אפשרו לחברי הממשלה הפדרלית החדשה בדרום לעשות שימוש במשרדיה. קונגרס הקונפדרציה הזמני התכנס במשך שלושה חודשים בחדרי העצרת הכללית בקפיטול של מדינת אלבמה. ג'פרסון דייוויס הושבע כנשיא הקונפדרציה הראשון והיחיד במדרגות הקפיטול של אלבמה.

עם זאת, בעקבות תלונות של תושבי הדרום על התנאים הלא נוחים של מונטגומרי, וחשוב מכך, בעקבות כניסתה של וירג'יניה לקונפדרציה, עברה ממשלת הקונפדרציה לריצ'מונד במאי 1861. לאחר תבוסת הקונפדרציה ב-1865, ממשל המדינה עבר מהפך בעקבות שחרורהעבדים ותיקונים תחוקתיים. בפעם הראשונה, אפרו-אמריקאים יכלו לבחור ולהיבחר לבית המחוקקים. רפובליקנים נבחרו למשרת מושל המדינה ושלטו באספה הכללית; ויותר משמונים אחוז מהחברים היו לבנים. בית המחוקקים העביר חוקה חדשה בשנת 1868, אשר קבע לראשונה חינוך ציבורי ומדיניות רווחה. חוקה זו אפשרה את הקבלה מחדש של אלבמה לארצות הברית ב-1868.

ב-1901 השלטון הדמוקרטי שלל את זכויותיהם של רוב האפרו-אמריקאים ועשרות אלפי אמריקאים לבנים עניים, והוציאה אותם מהמערכת הפוליטית במשך עשרות שנים. בית המחוקקים הנשלט על ידי הדמוקרטים העביר חוקי ג'ים קרואו שיצרו הפרדה משפטית ומעמד של סוג ב' לאפרו-אמריקאים. חוקת 1901 שינתה את שמה של האספה הכללית לבית המחוקקים של אלבמה.

## חברים בולטים
* רוברט ג'יי בנטלי, מושל אלבמה (2011–2017), חבר בית הנבחרים באלבמה (2002–2011)
* אלברט ברואר, מושל אלבמה (1968–1971), חבר בית הנבחרים אלבמה (1954–1966) והיושב ראש שלו (1963–1966)
* מו ברוקס, חבר בית הנבחרים של ארצות הברית (2011–2023), חבר בית הנבחרים באלבמה (1984–1992)
* מייק רוג'רס, חבר בית הנבחרים של ארצות הברית (2003–הווה), חבר בית הנבחרים באלבמה (1994–2003)
* ריצ'רד שלבי, סנטור אמריקאי (1987–2023), חבר בית הנבחרים של ארצות הברית (1979-1987), חבר בסנאט של אלבמה (1970–1978)
* ג'ורג' וואלאס, מושל אלבמה (1963–1967, 1971–1979, 1983–1987), חבר בית הנבחרים באלבמה (1946–1953)
* האטי הוקר ווילקינס, חברת בית הנבחרים באלבמה (1922–1926), מחוז דאלאס, האישה הראשונה בתולדות אלבמה שכיהנה בבית המחוקקים של אלבמה

## קישורים חיצוניים

## הערות שוליים

קטגוריה:אלבמה
קטגוריה:מונטגומרי (אלבמה)
אלבמה
כלך

**כֶּלֶך** (שם מדעי: *Ferula*) הוא סוג של פרח המונה כ-140 מינים במשפחת הסוככיים, שמוצאו באגן הים התיכון וגדל בעיקר באקלים צחיח. מיני צמחים רבים בסוג, ובמיוחד הכלך המצוי, מכונים באנגלית "giant fennel" (שומר ענק), למרות שהם לא מהסוג שומר.

## תיאור
ממוזער|''Ferula foetida''
צמחי הכלך הם צמחים רב שנתיים עשבוניים הגדלים עד לגובה 1–4 מטר, עם גבעולים חזקים, חלולים, ובשרניים במידה מסוימת. העלים תלת מנוצים  או אפילו מחולקים ליותר, עם נדן בסיסי חזק העוטף את הגבעול. הנדנים הבסיסיים של *Ferula oopoda*, למשל, מגיעים לאורך של עד 15 ס"מ ויוצרים גביע המחזיק כמות של כוס מים. הפרחים לרוב צהובים, לעיתים נדירות לבנים, וצומחים במבנים גדולים של סוככים.

## שימושים
ממוזער|כלך באיראן
[ממוזער|[אוזנית הכלך|אזנית הכלך בבינגל, טורקיה]]
התבלין הרומי סילפיום הגיע כנראה ממין של כלך, *Ferula tingitana* או מין אחר שנכחד (יצוין שישנם זיהויים אחרים). הרומאים קראו למוט החלול והקל העשוי מהצמח הזה "פרולה", כשמו הלועזי של הצמח (השווה גם ל"פסקס", זרדי המשפט). מוטות כאלה שימשו כמקלות הליכה, סדים לקיבוע, בחישת נוזלים רותחים וענישה גופנית. 

הגומי הטבעי המופק מהשרף של מינים רבים של כלך משמש למטרות שונות:
* *Ferula foetida*, חלתית ומינים אחרים משמשים להכנת התבלין asafoetida, או hing
* *Ferula gummosa* מפיק חלבנה
* *Ferula hermonis* מפיק Zallouh 
* *Ferula moschata* מפיק Muskroot 
* *Ferula persica* או *[[Ferula szowitziana|F. szowitziana]]* מפיקים sagapenum
* *[[Ferula marmarica]]* מפיק "Cyrenaican Ammoniacum"
* Ferula ammoniacum  מפיק "Persian ammoniacum".
* Ferula communis subsp. brevifolia מפיק "Moroccan ammoniacum".

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:סוככיים
Found Heaven

***Found Heaven*** הוא אלבום האולפן השלישי של הזמר-יוצר האמריקאי קונאן גריי. האלבום יצא לאור ב-5 באפריל 2024, על ידי חברת התקליטים ריפבליק רקורדס, ונכללו בו הסינגלים "Never Ending Song", "Winer", "Killing Me", "Lonely Dancers", ו-"Alley Rose". ביולי 2024 החל גריי את סיבוב ההופעות Found Heaven On Tour לקידום האלבום.

## רקע והוצאה
ביוני 2022 פרסם גריי את אלבום האולפן השני שלו, *[[Superache]]*, ובמאי 2023 החל לרמוז על יציאת מוזיקה חדשה. ב-19 במאי יצא הסינגל המוביל של האלבום, "Never Ending Song". ב-25 באוגוסט יצא הסינגל השני, "Winner", וב-31 באוקטובר, "Killing Me", הסינגל השלישי. ב-31 בינואר 2024 הכריז גריי רשמית על אלבומו השלישי, שנקרא *Found Heaven*, וכשבוע מאוחר יותר הוציא את הסינגל הרביעי "Lonely Dancers", ב-9 בפברואר. זמן קצר לאחר מכן, הכריז גריי על סיבוב הופעות לקידום באלבום, וב-8 במרץ הוציא את "Alley Rose" כסינגל החמישי. הסינגלים "Never Ending Song" ו-"Lonely Dancers" אף זכו לווידאו קליפים. 

ב-*Found Heaven*, עבד גריי בין היתר עם המפיקים מקס מרטין, גרג קורסטין ושון אוורט. זהו אלבום האולפן הראשון שלו ללא מעורבותו של דן ניגרו, שהפיק את שני אלבומיו הראשונים, *[[Kid Krow]]* ו-*Superache*.

## ביקורות

*Found Heaven* זכה לביקורות חיוביות ממבקרי מוזיקה. רבים מהם שיבחו את האווירה האופטימית שבאלבום, השינוי במילות השירים, האסתטיקה של שנות ה-80 והביצועים הווקאליים של גריי. באתר *[[Metacritic]]*, המשקלל ציוני ביקורות מבקרים, קיבל האלבום ציון ממוצע של 76 מתוך 100 על סמך 5 ביקורות.

### דירוגים

## הצלחה מסחרית
במצעד הבילבורד 200 האמריקאי, דורג *Found Heaven* לראשונה במקום ה-14, הודות למכירות של 36,857 עותקים, כ-16,000 מתוכם בפורמט ויניל, וכן היה לאלבום הראשון שלו שנכנס למצעד אלבומי הויניל, בו הגיע למקום הראשון.

האלבום אף הגיע למקום הרביעי במצעד האלבומים הבריטי, מה שהפך אותו לאלבום המצליח ביותר של גריי במצעד.

## רשימת רצועות

## מיקומי שיא

## הערות שוליים

## קישורים חיצוניים

קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי מקס מרטין
קטגוריה:אלבומי חברת ריפבליק רקורדס
קוטג' פרוגמור

**קוטג' פרוגמור** (באנגלית: **Frogmore Cottage**) הוא מבנה היסטורי מסווג דרגה II הממוקם באחוזת פרוגמור, חלק מפארק הום בווינדזור, אנגליה. נכון לשנת 2020, המבנה משתרע על פני שטח של 472.8 מ"ר וכולל ארבעה חדרי שינה, חדר תינוקות וארבעה חדרי אמבטיה. המבנה נבנה בשנת 1801 לפי הוראתה של המלכה שרלוט, בגנים הסמוכים לבית פרוגמור. בית פרוגמור הוא חלק מנכסי הכתר, אחוזות הציבוריות של המונרכיה הבריטית.

## היסטוריה
בית הכפר נודע במקור בשם "בקתת הגן הכפולה" (Double Garden Cottage) והופיע ברישומי הגן של המלכה שרלוט משנת 1801, שם צוין כי נבנה על ידי מר בואן בעלות של 450 ליש"ט. המלכה ויקטוריה סעדה ארוחת בוקר בבקתה ב-28 ביוני 1875, וציינה ביומנה כי נתקלה ב"מספר עצום של צפרדעים קטנות" אותן מצאה "מגעילות לחלוטין".

הבקתה מסווגת כמבנה דרגה II ברשימת המורשת הלאומית של אנגליה מאז אוקטובר 1975. הרישום מספק מעט מאוד מידע היסטורי ומתאר את המבנה באופן הבא: "בית פשוט בן שתי קומות מתחילת המאה ה-19 עם מעקה. מרפסת כניסה במרכז. חלונות עם סורגי זיגוג. חזית מטויחת".

## המאה ה-19 וה-20
הבקתה שימשה כמקום מפלט עבור שרלוט, המלכה אשת המלך ג'ורג' השלישי, ובנותיה הרווקות. התאולוג הנרי ג'יימס האב ומשפחתו התגוררו בבקתה בשנות ה-1840. עבדול כרים, מזכירה ומשרתה האישי של המלכה ויקטוריה, עבר להתגורר בבקתה בשנת 1897 יחד עם אשתו ואביה. קסניה אלכסנדרובנה, הנסיכה הגדולה של רוסיה, שהייתה בגלות מרוסיה לאחר המהפכה הרוסית, התגוררה במקום בשנות ה-1920.

## המאה ה-21
בתחילת המאה ה-21 שימש המבנה כחמש יחידות דיור נפרדות שאכלסו עובדי טירת וינדזור. בשנת 2019, המלכה אליזבת' השנייה העניקה את הנכס להנסיך הארי, דוכס סאסקס ודוכסית מסאקס, והוא שופץ לבית משפחתי אחד הכולל ארבעה חדרי שינה וחדר תינוקות בעלות משוערת של 2.4 מיליון ליש"ט ממענק הריבון, לקראת לידת בנם, הנסיך ארצ'י, במאי 2019. כנכס של ארמון מלכותי ואתר מורשת מוגן, קוטג' פרוגמור היה מיועד לשיפוץ בכל מקרה, ללא קשר לזהות דייריו.

בינואר 2020, ארמון בקינגהאם הודיע כי הדוכס והדוכסית מסאסקס פורשים מתפקידיהם הבכירים במשפחה המלכותית והביעו את רצונם "להשיב את הוצאות מענק הריבון עבור שיפוץ בית פרוגמור" עם מעברם לצפון אמריקה. בספטמבר, התקבל סכום של 2.4 מיליון ליש"ט, כאשר חלק ממנו קוזז מול תשלומי שכירות. בהמשך, רישיון המגורים הקיים הוארך עד מרץ 2022. עד 2023, בני הזוג התמקמו היטב במקום מגוריהם החדש במונטסיטו, קליפורניה, בארצות הברית. רישיון המגורים בפרוגמור לא חודש, ולכן הם פינו את הנכס רשמית.

הנסיכה יוג'יני - בתו הצעירה של הנסיך אנדרו, דוכס יורק - ובעלה, ג'ק ברוקסבנק, עברו להתגורר בבקתה בנובמבר 2020. בפברואר 2022, דוכס סאסקס ואשתו הביעו רצון לחדש את רישיון המגורים, מה שיאפשר להארי לשמור על מעמדו החוקי כתושב בריטניה למטרות אזרחות והגירה. במאי 2022, דווח כי הנסיכה יוג'יני פינתה את הנכס. במרץ 2023, דווח כי הוצע לאביה (אנדרו) לקבל את בית פרוגמור בתמורה לוויתור על חוזה השכירות שלו ברויאל לודג' הסמוך' הממוקם בפארק וינדזור הגדול, ומכיל שלושים חדרים.

## קישורים חיצוניים

## הערות שוליים

קטגוריה:הממלכה המאוחדת: ארמונות מלכותיים
קטגוריה:המתחם המלכותי בווינדזור
1958 בספרות

בערך זה מצוינים אירועים בולטים שהתרחשו במהלך שנת 1958 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* צ'ינואה אצ'בה – הכל קורס
* צ'ינגיז אייטמטוב – ג'מילה
* טרומן קפוטה – ארוחת בוקר בטיפאני
* ריימונד צ'נדלר – פלייבק
* איאן פלמינג – ד"ר נו
* ג'וזפה תומאזי די למפדוזה (נפטר ב-1957) – הברדלס
* אייריס מרדוק – הפעמון
* אוטו פרמינגר – אנטומיה של רצח
* ליאון יוריס – אקסודוס

### ספרי ילדים ונוער
* מייקל בונד – דוב בשם פדינגטון (הספר הראשון בסדרת ספרי הדוב פדינגטון)
* דוקטור סוס – המלך צב-צב

### מחזות
* סמואל בקט – הקלטת האחרונה של קראפ
* ברטולט ברכט – עלייתו הנמנעת של ארתורו אוי

### ספרי עיון
* חנה ארנדט – המצב האנושי

### ספרות עברית
* ס. יזהר – ימי צקלג
* נחום גוטמן – שביל קליפות התפוזים

## נולדו
* 10 בדצמבר – קורנליה פונקה, סופרת ילדים גרמנייה

## נפטרו
* 21 במרץ – סיריל מ. קורנבלות', סופר מדע בדיוני יהודי-אמריקאי (נולד ב-1923)
* 29 במאי – חואן רמון חימנס, משורר וסופר ספרדי, חתן פרס נובל לספרות (נולד ב-1881)
* 10 ביוני – אנג'לינה ולד גרימקה, סופרת, משוררת ומחזאית אפרו-אמריקאית (נולדה ב-1880)
* 22 באוגוסט – רוז'ה מרטן די גאר, סופר צרפתי (נולד ב-1881)
* 24 באוקטובר – ג. א. מור, פילוסוף אנגלי (נולד ב-1873)
* 21 בדצמבר – ליון פויכטוונגר, סופר יהודי יליד גרמניה (נולד ב-1884)

## פרסים
* פרס נובל לספרות: בוריס פסטרנק

## קישורים חיצוניים

*
אוסר כאף

**אוסר כאף** (ביוונית עתיקה: **Οὐσερχέρης**, נפטר בסביבות 2491 לפנה"ס) היה שליט במצרים העתיקה ומייסד השושלת החמישית. הוא שלט במשך כשבע שנים בתקופת הממלכה הקדומה, בתחילת המאה ה-25 לפני הספירה. ככל הנראה השתייך לענף של משפחת המלוכה של השושלת הרביעית, אם כי הוריו אינם ודאיים אך, יכול להיות כי היה בנה של חנטקאוס הראשונה. הייתה לו לפחות בת אחת ובסבירות גבוהה גם בן, סחו רע, מבת זוגו נפרחתפס . בן זה ירש אותו כשליט.

שלטונו בישר את עליית פולחן האל רע, שהפך למעשה לאל המדינה  של מצרים במהלך תקופת שלטונה של השושלת החמישית. ייתכן שאוסר כאף היה כוהן גדול של רע לפני שעלה לכס השלטון, ובנה לכבודו מקדש שמש, המכונה "מבצר רע" (Nekhenre (Nekhen-Ra)), בין אבו סיר לאבו גוראב . בכך החל במסורת בניית מקדשי שמש שנמשכה על ידי יורשיו לאורך תקופה של 80 שנה. "מבצר רע" תפקד בעיקר כמקדש מתים לשמש השוקעת. טקסים שנערכו במקדש עסקו בעיקר בתפקיד היוצר של האל רע ובתפקידו כאבי השליט. בהתחשב בהקטנת גודלו של מתחם בתי המתים המלכותיים, הדבר מרמז על הפרדה קונקרטית יותר בין אל השמש לשליט מאשר בשושלות קודמות. לאחר מותו של אוסר כאף, היה מקדשו נושא לארבעה שלבי בנייה, שבמהלכם נרכש אובליסק גדול.

אוסר כאף בנה פירמידה בסקארה קרוב לזו של ג'וסר, מיקום שאילץ אדריכלים לשים את מקדש המתים הקשור במיקום יוצא דופן, מדרום לפירמידה. האחרון היה קטן בהרבה מאלה שנבנו בתקופת השושלת הרביעית, אך מתחם בתי המתים היה מעוטר בפאר רב ובתבליטים מצוירים עדינים. בנוסף לפירמידה ולמקדש שלו, בנה אוסר כאף פירמידה קטנה יותר קרוב אליו עבור אחת ממלכותיו, כנראה נפרחתפס. למרות שאוסר כאף היה מושא לפולחן קבורה  לאחר מותו כמו מלכי השושלת החמישית האחרים, פולחנו היה חסר חשיבות יחסית, והוא ננטש לאחר תום השושלת. מעט ידוע על פעילותו מעבר לבניית הפירמידה ומקדש השמש שלו. תולדות השלטון של הממלכה קדומה מתעדים מנחות של בירה, לחם ואדמות לאלים שונים, שחלקן עשויות להתאים לפרויקטים של בנייה מטעמו של אוסר כאף, כולל מקדש מונטו  באל-טוד  שבו הוא פרעה המוקדם ביותר. מעבר לגבולות מצרים, ייתכן שהתקיימה משלחת צבאית לכנען או למדבר המזרחי , ונראה כי היו אז מגעים מסחריים עם הים האגאי.

## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
הטיית השליליות

**הטיית השליליות** (באנגלית: **Negativity Bias**) היא הטיה קוגניטיבית המתייחסת להשפעה הרבה יותר של מידע שלילי, בהשוואה למידע חיובי הזהה בחשיבותו או במשקלו, על התפיסה האנושית, על יצירת רשמים, על הקשב, הזיכרון, על השיפוט ועל תהליכי קבלת החלטות.

בדרך כלל אירועים שליליים, למשל הפסד כספי, כישלון או נטישה של חבר, נוטים לתפוס מקום דומיננטי יותר בתודעה ובזיכרון מאשר אירועים חיוביים דומים ושווים בעוצמתם, למשל הצלחה, או רכישת חבר חדש. מחקרים מלמדים כי אירועים שליליים מעוררים פעילות פיזיולוגית, רגשית, קוגניטיבית והתנהגותית רבה יותר בהשוואה לאירועים חיוביים או נייטרליים.

הטיית השליליות מוסברת לעיתים בכך שמידע שלילי נחשב אינפורמטיבי יותר, משום שהוא חורג מחוויות אנושיות יומיומיות, שלרוב נוטות להיות נייטרליות או חיוביות. חווית החיים האנושית נוטה יותר לטוב מאשר לרע, ולכן החוויות השליליות מנוגדות יותר לציפיות ומושכות יותר את תשומת הלב.

## ראיות והשפעות
### שיפוטים חברתיים
אחד ההסברים להטיית השליליות בשיפוטים חברתיים היא שאנשים נוטים להחשיב מידע שלילי כמידע אבחוני יותר באשר לאופיו של הזולת בהשוואה למידע חיובי, כלומר כמועיל יותר בגיבוש רושם כללי. השערה זו נתמכת בממצאים המצביעים על כך שאנשים מייחסים חשיבות רבה יותר למידע שלילי בתהליך יצירת הרושם, וכאשר מידע זה זמין להם, הם חשים ביטחון רב יותר בהתרשמותם. למשל, אדם שנוטה להפר הבטחות יכול לקיים מדי פעם את מה שהבטיח, אך עדיין ייחשב כלא אמין. לעומת זאת, אדם שמקיים תמיד את הבטחותיו אך פעם או פעמיים לא עומד בדבריו, עלול לאבד במהירות את תדמיתו כאדם אמין. כלומר, אמינות היא משהו שקל להרוס עם מעט כישלונות, אך קשה לבנות מחדש עם הצלחות בודדות.

התפיסה לפיה מידע שלילי מדויק יותר ניכרת גם בדפוסי הצבעה. מחקרים מלמדים כי התנהגות הצבעה מושפעת או מונעת יותר ממידע שלילי מאשר מידע חיובי. אנשים נוטים להצביע נגד מועמד בשל מידע שלילי מאשר להצביע בעד מועמד בשל מידע חיובי. קליין (1991) ציינה במחקרה כי "חולשות היו חשובות יותר מחוזקות בתהליך ההצבעה".

### למידה וזיכרון
משום שבני אדם מגיבים בצורה קיצונית יותר – פיזיולוגית, קוגניטיבית ורגשית – לאירועים שליליים מאשר לאירועים חיוביים, ניתן לטעון כי תגובות אלו תורמות ללמידה. אירועים שליליים מובילים לתשומת לב ולערנות גבוהות יותר, ומובילים בתורם להגברת עיבוד המידע, מה שעשוי לגרום לכך שכישלון ייזכר וישמש ללמידה במידה שווה או אף רבה יותר מהצלחה.

כאשר נבדקים מתבקשים להיזכר באירוע רגשי מהעת האחרונה, הם נוטים לדווח על אירועים שליליים לעיתים קרובות יותר מאשר על אירועים חיוביים. הסיבה לכך היא ככל הנראה שהזיכרונות השליליים נתפסים כבולטים ומשמעותיים יותר מהזיכרונות החיוביים. בנוסף, אנשים נוטים להמעיט בהערכת התדירות שבהם הם חווים רגשות חיוביים, משום שהם שוכחים חוויות רגשיות חיוביות לעיתים קרובות יותר מאשר חווית רגשיות שליליות.

## ראו גם
* עקרון פוליאנה
* הטיית האישוש
* תאוריית אימות העצמי

## קישורים חיצוניים
* 
* 
* יעקב בורק, הגֶן הפולני, באתר אלכסון

## הערות שוליים

קטגוריה:הטיות קוגניטיביות
דורותיאה גרייטר מינסקוף

**דורותיאה** ("**דוטי**") **גרייטר מינסקוף** (באנגלית: **Dorothea ("Dottie") Grater Minskoff** ;20 בפברואר 1910 – 11 במרץ 1986) הייתה עורכת דין שהשתתפה במשפט המיניסטריונים בנירנברג, גרמניה. היא נולדה בפנסילבניה ולמדה בבית הספר למשפטים של אוניברסיטת פנסילבניה בתקופה שבה מעט מאוד נשים למדו משפטים.

## ביוגרפיה
מינסקוף למדה משפטים בשנות ה-30 בבית הספר למשפטים של אוניברסיטת פנסילבניה. היא סיימה את לימודי המשפטים בשנת 1934. מינסקוף פגשה את בעלה, עמנואל א. מינסקוף, בבית הספר למשפטים ושניהם היו במחזור הבוגרים של 1934. הם חיו בניו יורק במשך שמונה שנים לפני שעברו לוושינגטון הבירה. היו לה שתי גיסות ולא היו לה ילדים. מינסקוף איבדה את בעלה ב-1965 לאחר מאבק ממושך במחלה.

בשנת 1978 היא עברה לפלורידה, שם נפטרה ב-1986.

## תחילת הקריירה
מינסקוף לא הצליחה למצוא עבודה כעורכת דין לאחר סיום לימודיה בבית הספר למשפטים של אוניברסיטת פנסילבניה. במקום זאת, היא עבדה כמזכירה באיגוד הבנקאים האמריקאי.

## פרקטיקה משפטית
מינסקוף ובעלה גויסו להצטרף לצוות התביעה במשפט המיניסטריונים על ידי חברם, ג'וזיה א. דובואה הבן, ששימש כתובע הראשי. משפט המיניסטריונים היה הגדול, הארוך והאחרון ממשפטי נירנברג, שבו הצבא האמריקאי העמיד לדין פקידי ממשל של היטלר בגין פשעים נגד האנושות. היא הייתה אחת משלושים וארבעה תובעים. היא סייעה בהעמדה לדין של עשרים ואחד פקידים נאצים. תפקידה כלל סקירת מסמכי משפט, כולל תזכירים סודיים. המשפטים העלו שאלות משפטיות מורכבות כאשר לא היה תקדים למשפט פלילי בינלאומי.

## הערות שוליים

קטגוריה:אמריקאים ילידי פנסילבניה
קטגוריה:עורכי דין אמריקאים במאה ה-20
קטגוריה:עורכות דין אמריקאיות במאה ה-20
קטגוריה:בוגרי בית הספר למשפטים באוניברסיטת פנסילבניה
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנפטרו ב-1986
קטגוריה:אמריקאים שנפטרו ב-1986
מלכה קונטרה

**מלכה קונטרה ובלצ'יט: אתרים ארכאולוגיים ופלאונטולוגיים באזור הרמה של אתיופיה** הוא אתר מורשת עולמית של אונסק"ו באתיופיה, שהוכרז בוועידת המורשת העולמית ה-46 שנערכה בניו דלהי ביולי 2024. הוא כולל את האתרים החשובים של **מֶלְכֶּה קונטרה** (באמהרית: **መልካ ቁንጥሬ**) ו**בלצ'יט** ברמה האתיופית, המספקים תובנות חשובות לגבי האבולוציה האנושית ותרבויות פרה-היסטוריות.

## מיקום
אתר מלכה קונטרה ממוקם בעמק אוואש העליון, כ-50 קילומטרים דרומית-מערבית לאדיס אבבה בגובה של 2,000 מטר מעל פני הים. אתר בלצ'יט ממוקם כ-7 קילומטרים מצפון לנהר אוואש.

## ארכאולוגיה
ימין|ממוזער|250px|כלי אבן מתרבות מלכה קונטרה
אתר מלכה קונטרה התגלה בשנת 1963, על ידי הידרולוג וארכאולוג חובב מהולנד, חרארד דקר (Gerard Dekker). מאז נחקר האתר באופן שיטתי, תחילה על ידי צרפתים ואחר כך על ידי צוותי מחקר איטלקיים.

האתרים מקיפים רצף ארכאולוגי של יותר מ-1.7 מיליון שנים של נוכחות ופעילות אנושית. נמצאו שרידים מתקופות פרהיסטוריות שונות, כולל התרבות האולדובאית, (בערך 2 מיליון שנה), התרבות האשלית, התקופה הפלאוליתית התיכונה והתקופה הפלאוליתית העליונה.

מאובנים ממינים אנושיים שונים התגלו באתרים, כולל הומו ארקטוס, הומו היידלברגנסיס וההומו סאפיינס הארכאי. הממצאים כוללים גם עשרות אלפי כלי אבן ועצמות בעלי חיים. ממצאים בולטים במיוחד הם טביעות רגל של בני אדם ובעלי חיים מלפני 1.2 עד 0.7 מיליון שנים.

בלצ'יט ידועה במרבצי האובסידיאן שלה, ששימשו כחומר גלם לייצור כלי אבן מהתרבות האולדובאית ועד לתקופות היסטוריות.

## פלאואקולוגיה
האתרים מאפשרים שחזור של התנאים הסביבתיים של הרמות האתיופיות במהלך הפלייסטוקן התחתון והתיכון. המבנה הגאולוגי והפעילות הגעשית באזור תרמו לשימור השכבות הארכאולוגיות.

## אתר המורשת העולמית

## המוזיאון
שמאל|ממוזער|250px|המוזיאון
באתר נפתח מוזיאון עם תערוכות על הפרהיסטוריה של אפריקה, הגאולוגיה, הפלאואנתרופולוגיה והפרהיסטוריה של מלכה קונטרה. הוא כולל ארבעה מבנים בסגנון מקומי (טוקולים) המחוברים על ידי שביל לשני אתרים מהתרבות האשלית שנחפרו. אתרים אלה בני כ-800,000 שנים ומהווים מוזיאון פתוח בנוף סוואנה שמור היטב. בנוסף, ישנו מוזיאון וירטואלי המשתמש בפוטוגרמטריה דיגיטלית ובמיפוי אינטרנט כדי להציג נתונים ארכאולוגיים וגאולוגיים.

## קישורים חיצוניים

* 

* Nomination Text – UNESCO


## הערות שוליים

קטגוריה:אתיופיה: היסטוריה
קטגוריה:פרהיסטוריה
ועדת הרגולציה הפדרלית לאנרגיה

**ועדת הרגולציה הפדרלית לאנרגיה** (באנגלית: **Federal Energy Regulatory Commission**, או בקיצור **FERC**) היא סוכנות עצמאית של ממשלת ארצות הברית, האחראית על רגולציה של העברת חשמל, גז טבעי ונפט בין מדינות. בנוסף, הוועדה מאשרת את הקמתם של מתקני גז טבעי נוזלי (LNG) וצינורות גז טבעי בין-מדינתיים, וכן מעניקה רישיונות לפרויקטים של הידרואנרגיה.

הוועדה הוקמה כחלק מתשתית הרגולציה הפדרלית בארצות הברית ומחזיקה בסמכויות נרחבות שהוענקו לה בחוק האנרגיה של 2005.

ועדת הרגולציה הפדרלית לאנרגיה מכהנים עד חמישה חברי ועדה, אשר ממונים על ידי נשיא ארצות הברית באישור הסנאט. לא יותר משלושה חברי ועדה יכולים להשתייך לאותה מפלגה פוליטית. חברי הוועדה מכהנים בתפקידם לתקופות מדורגות של חמש שנים, כאשר אחד מהם מתמנה ליושב ראש הוועדה.

## תחומי אחריות
ועדת הרגולציה הפדרלית לאנרגיה מפתחת רגולציות על בסיס חוקים פדרליים, כגון חוק החשמל הפדרלי, חוק הגז הטבעי, וחוק הסחר הבין-מדינתי. למרות תפקידה המרכזי של הוועדה, תחומים נוספים בתעשיית האנרגיה מנוהלים על ידי סוכנויות פדרליות אחרות, ועדות רגולציה מדינתיות ורשויות שבטיות. בין היתר תפקידי הוועדה:
* אחראית על פיקוח ובקרה על פרויקטי תשתית אנרגיה המוצעים בתחומה.
* מסדירה את התכנון והבנייה של צינורות גז טבעי בין-מדינתיים ותחנות דחיסה נלוות, בהתאם לסעיף 7 של חוק הגז הטבעי. גז טבעי נוזלי (LNG).
* אחראית לאישור מיקום ובניית מתקנים לייבוא וייצוא LNG. תהליך ייצור LNG כולל דחיסת גז טבעי למצב נוזלי בטמפרטורה של כ-260 מעלות פרנהייט, מה שמאפשר אחסון ושינוע יעילים.
* מעניקה מכוח חוק החשמל הפדרלי רישיונות להקמה ותפעול של פרויקטים הידרואנרגטיים שאינם בבעלות ממשלתית.
* מפקחת על בטיחות הסכרים ותנאי אבטחתם.
* מפקחת על מכירת חשמל בין ספקים לבין רשויות מקומיות, שאחראיות על אספקת החשמל לצרכנים פרטיים. בנוסף, היא פועלת לשמירה על אמינות הרשתות החשמליות בארצות הברית באמצעות תקנים מחייבים.

כך למשל כאשר מוצע פרויקט חדש, כגון צינור גז טבעי, תחנת הידרואנרגיה או מתקן ייצוא LNG, הוועדה נדרשת לקבל הערות ציבוריות ולבחון את ההשפעות הסביבתיות של הפרויקט. ההשפעות מתועדות בדו"ח סביבתי בהתאם להיקף הפגיעה הפוטנציאלית.

## עצמאות
ועדת הרגולציה הפדרלית לאנרגיה היא סוכנות רגולטורית עצמאית הפועלת במסגרת מחלקת האנרגיה של ארצות הברית. אף שהיא משויכת ארגונית למחלקת האנרגיה, לוועדה יש עצמאות משמעותית בהחלטותיה ובפעולותיה.

עצמאות רגולטורית של הוועדה מתבטאת בכך שהחלטותיה אינן כפופות לביקורת שוטפת של נשיא ארצות הברית או של הקונגרס, אך ניתן לערער עליהן בבתי המשפט הפדרליים. בנוסף, הוועדה מתוקצבת באמצעות מנגנון מימון עצמי. הקונגרס מאשר את תקציבה במסגרת הקצאות שנתיות, אך הוועדה גובה עמלות שנתיות מתעשיות האנרגיה שבפיקוחה (חשמל, גז טבעי ונפט), והכנסות אלה משמשות להחזר הוצאותיה לאוצר המדינה.

למרות עצמאותה, הוועדה פועלת בתוך המבנה המנהלי של מחלקת האנרגיה. עם זאת, תפקידה שונה מזה של מחלקת האנרגיה. הוועדהמתמקדת ברגולציה ופיקוח על שוקי האנרגיה ותשתיותיה, בעוד שמחלקתהאנרגיה אחראי על פיתוח מדיניות לאומית בתחום האנרגיה, מחקר מדעי וטכנולוגי ותוכניות הקשורות לביטחון האנרגיה.

השילוב בין עצמאות רגולטורית, מימון עצמי ומנגנון פיקוח משפטי ולא פוליטי הופך את FERC לאחת הסוכנויות העצמאיות הגדולות והמשפיעות ביותר בתחום האנרגיה בארצות הברית.

## קישורים חיצוניים

## הערות שוליים

קטגוריה:מחלקת האנרגיה של ארצות הברית
Op.22 Y-Waltz: in Major

***Op.22 Y-Waltz: in Major*** הוא המיני-אלבום הראשון של הזמרת הדרום-קוריאנית ג'ו יו-רי. האלבום יצא לאור ב-2 ביוני 2022, על ידי חברת התקליטים וייק ואן אנטרטיינמנט, ומכיל חמש רצועות, בהן הסינגל המוביל .

## רקע והוצאה
ב-17 במאי הודיעה וייק ואן אנטרטיינמנט שג'ו יו-רי תוציא לאור את המיני-אלבום הראשון שלה, ששמו *Op.22 Y-Waltz: in Major*, ביוני 2022. יום לאחר מכן, הוכרז על תאריך היציאה המדויק ועל הסינגל המוביל, . ב-24 במאי נחשפה רשימת הרצועות, וב-30 במאי פורסמו טיזרים למיני-אלבום ולקליפ הסינגל המוביל.

ב-2 ביוני 2022, לפני יציאתו, ערכה ג'ו יו-רי אירוע להשקת המיני-אלבום וכן קיימה מפגש מעריצים.

## הצלחה מסחרית
במצעד האלבומים של גאון, דורג *Op.22 Y-Waltz: in Major* לראשונה במקום החמישי.

## רשימת רצועות

## מיקומי שיא

## היסטוריית יציאות לאור

## קישורים חיצוניים
* אתר רשמי

## הערות שוליים

קטגוריה:מיני-אלבומי בכורה מ-2022
קטגוריה:מיני-אלבומים בקוריאנית
קטגוריה:אלבומי קיי-פופ
אלזה פולק

**אלזה פולק** (1911–2006) הייתה פסלת ישראלית וניצולת שואה, ילידת סלובקיה. היא ידועה בהנצחת קורבנות השואה באמנותה.

## ביוגרפיה
פולק נולדה בכפר מרקושוב. בשנת 1944 גורשה לאושוויץ יחד עם כל משפחתה וקיבלה את המספר 5170. היא הייתה הניצולה היחידה ממשפחתה, ושוחררה ממחנה העבודה לנצינג שבאוסטריה, לאחר שהשתתפה בצעדת המוות מאושוויץ.

לאחר סיום מלחמת העולם השנייה, אלזה למדה פיסול בווינה אצל הפסל והצייר קורט גבל. בשנת 1962 היגרה לישראל והתיישבה בהרצליה. בשנת 1991 זכתה בפרס זוסמן לאמנים המתארים את השואה ביצירותיהם מטעם יד ושם.

## יצירות

פולק יצרה במשותף את אנדרטת "הבור", יחד עם האמן הבלארוסי לאוניד לוין, הממוקמת באתר בו ירו הנאצים בכ-5,000 יהודים תושבי גטו מינסק הסמוך.
תערוכת הפסלים שלה "אלזה פולק: אושוויץ 5170", שנקראה על שם מספרה במחנה אושוויץ, היא אחת משתי התערוכות הקבועות המוצגות בבית לוחמי הגטאות בישראל.
250px|ממוזער|שמאל||פסלה של פולק, "אושוויץ", ביד ושם
באמנותה, היא שאבה השראה מחוויותיה במחנה הריכוז אושוויץ, ובמילותיה שלה: "האדם יצר את הזוועות האלה, אך לא המציא שפה שבה ניתן לתאר אותן. הזיכרונות נשארו חיים ודחפו אותי ללא הרף. וכך הגעתי לפיסול."

## קישורים חיצוניים

## הערות שוליים

קטגוריה:ניצולי השואה: פולין
קטגוריה:פסלים ישראלים
קטגוריה:פסלות ישראליות
קטגוריה:זיכרון השואה
קטגוריה:זוכי פרס זוסמן (יד ושם)
קטגוריה:ישראלים שנולדו ב-1911
קטגוריה:ישראליות שנולדו ב-1911
קטגוריה:ישראלים שנפטרו ב-2006
קטגוריה:ישראליות שנפטרו ב-2006
רוברט מונד

**סר רוברט לודוויג מונד** (9 בספטמבר 1867 - 22 באוקטובר 1938) היה כימאי וארכאולוג יהודי-בריטי.
## ביוגרפיה
מונד נולד בפארנוורת', ווידנס, לנקשייר, בנו הבכור של לודוויג מונד , כימאי ותעשיין. הוא התחנך בצ'לטנהאם קולג', פיטרהאוס, קיימברידג' (שם קיבל תואר ראשון ב-1888 ותואר שני ב-1892), אחר כך למד במכון הטכנולוגי של ציריך, באוניברסיטת אדינבורו ובאוניברסיטת גלאזגו. בגלאזגו הוא למד אצל ויליאם תומסון.

מונד שיתף פעולה עם אביו בגילוי התרכובת הגזית ניקל קרבוניל. הוא שיכלל את הייצור התעשייתי של ברזל קרבוניל, וגילה את הנגזרת הראשונה של קרבוניל מתכתי (קובלט ניטרוסו-קרבוניל) ורוטניום קרבוניל חדש. במשך זמן מה ערך ניסויים בחקלאות מדעית. בעקבות אביו הוא הפך למנהל של Brunner Mond &amp;amp; Company ובגלל קשר עם מכרות ניקל בקנדה היה נאמן של המוזיאון המלכותי של אונטריו בטורונטו.

מונד התעניין בארכאולוגיה של מצרים העתיקה ועבד עם כמה מהארכאולוגים הגדולים של אותה תקופה כארכאולוג חובב, כולל פרסי ניוברי, הווארד קרטר, ארתור ויגאל ואלן גרדינר . עם האחרון הוא חפר את הנקרופוליס של תבאן. לאחר מלחמת העולם הראשונה היה מעורב בשימור קברו של רעמסס הראשון. הוא בנה אוסף ניכר של חפצי אמנות שהוריש למוזיאון הבריטי. הוא גם השתתף בחפירות ארכאולוגיות בארץ ישראל, בצרפת ובאיי התעלה וסייע בהקמת בית ספר הבריטי לארכאולוגיה בירושלים (לימים מכון קניון בירושלים). הוא ביקר בעיר במרץ 1925 וערך סיורים עם נחום סלושץ ("חופר היהודי הראשון"). רוברט מונד גם גילה עניין בחיילים לדוגמה שיבנו אוסף של 900 דמויות המייצגות את כל הגדודים בצבא נפוליאון.

## נדבנות, פרסים והוקרה
מונד עזר להמיר בית בפריז לתוך Maison de la Chimie אשר תמך בפיתוח ענף הכימיה בצרפת והוא היה תורם של המכון הבריטי בפריז. הוא גם תרם תרומות גדולות לאוניברסיטאות ליברפול, מנצ'סטר וטורונטו .

מונד זכה לתואר אבירות ב-1932. הוא זכה במספר הצטיינות כולל תוארי כבוד מהאוניברסיטאות של ליברפול, טורונטו, ומאוניברסיטת לונדון. הוא מונה לנשיא אגודת פאראדיי (1930–1932) וזכה במדליית של האגודה לתעשייה הכימית. הוא נבחר לעמית של החברה המלכותית של אדינבורו ולעמית של האגודה המלכותית. בצרפת הוא הפך לאביר לגיון הכבוד וחבר באקדמיה דה כתובות ובל-לטרס, ובכך הצטרף למכון דה פראנס. הוא נבחר לנשיא אגודת הכימיה הצרפתית.

## חיים אישיים
רוברט מונד התחתן פעמיים. בשנת 1898 הוא התחתן עם הלן ליוויס ונולדו להם שתי בנות אך הלן נפטרה ב-1905, לאחר לידת בתם השנייה ב-1901. לזכרה הקימה מונד את בית החולים לתינוקות בכיכר וינסנט, לונדון. בשנת 1922 הוא התחתן עם מארי לואיז גוגנהיים (לבית Le Manac'h) מבל-איל-אן-טרה, בריטני ובעקבות זאת בילה יותר זמן מחייו אחר כך בצרפת.

הוא מת בפריז, גופתו נשרפה בבית הקברות פר לשז ואפרו נקבר בביתו בבל-איל-אן-טרה בבריטני.
## קישורים חיצוניים

## הערות שוליים

קטגוריה:אבירים בריטים
קטגוריה:מדענים יהודים בריטים
קטגוריה:עמיתי החברה המלכותית
קטגוריה:נדבנים אנגלים
קטגוריה:יהודים אנגלים
קטגוריה:כימאים אנגלים
קטגוריה:מפקדים בלגיון הכבוד
קטגוריה:בוגרי אוניברסיטת גלאזגו
קטגוריה:בוגרי אוניברסיטת אדינבורו
קטגוריה:בריטים שנולדו ב-1867
קטגוריה:בריטים שנפטרו ב-1938
גשר אלנבי (שיר)

"**גשר אלנבי**" (נקרא גם **"גשר ביילי"** על שם שורת הפזמון) הוא פזמון עברי שכתב ירון לונדון, הלחינה נורית הירש וביצע יהורם גאון. לשיר הופק עם צאתו וידאו קליפ.

גשר אלנבי, שנבנה כגשר ביילי צבאי, מסמל בו את הפיוס הזהיר שבין ישראל לירדן לאחר מלחמת ששת הימים בתקופת מדיניות הגשרים הפתוחים.

## הרקע לכתיבת השיר
גשר אלנבי, החוצה את נהר הירדן בין ישראל לירדן, הוקם כגשר עץ בסוף המאה ה-19. נהרס ונבנה מחדש מספר פעמים, כולל לאחר רעידת אדמה ב-1927 וליל הגשרים ב-1946. לאחר מלחמת ששת הימים שימש כמעבר פתוח עד לחתימת הסכם השלום עם ירדן ב-1994. שמו הירדני הוא גשר המלך חוסיין.

השיר "גשר אלנבי" נכתב ובוצע בשנת 1969, בעיצומה של מלחמת ההתשה, ומתאר את גשר אלנבי המחבר בין ישראל לירדן. השיר מציג את הגשר כמעבר פתוח בין שתי המדינות, מצב שנראה כלא מציאותי, שכן התקופה הייתה של מלחמה בין המדינות. בתיאור השיר, עבדאללה, הדמות המרכזית, ממתין לחצות את הגשר כשהוא לבוש בכתונת אינגליזים וכתונת פסים, בעוד שברקע מתוארת תמונה של מעבר מכס בין שתי מדינות במצב של שלום. במקביל, מוזכרות יריות ורעש של שוחות מקלעים, מה שמעורר שאלות על פשר היריות.

השיר המתאפיין בשפה ציורית, נפתח בתמונת הגשר בשעת צהריים קיצית חמה, תיאור הנחל והעצים והפרדסים הסובבים, עד הישמע קול הירי, החותך את השקט.

השיר מבטא אופטימיות לגבי העתיד, ומראה כיצד הגשר יכול לשמש כסמל לשלום בין ישראל וירדן, אך גם בין ישראל לשאר העולם הערבי. הגשר אינו רק חיבור פיזי בין ישראל וירדן, אלא גם סמל לשלום פוטנציאלי עם מדינות ערביות נוספות, כמו סעודיה, כווית וארם נהרים. אף שבשלב זה המעבר פתוח רק לפלסטינים, השיר משדר תקווה שמדובר בצעד בדרך לשלום רחב יותר, כפי שהתרחש בפועל 15 שנה לאחר מכן, עם הסכמת שלום בין ישראל לירדן.

## שם השיר
השיר מוכר פחות בשמו הרשמי "גשר אלנבי" ויותר בשמו "גשר ביילי". למעשה, המונח "גשר אלנבי" אינו מופיע כלל בשיר, ובפזמון הסוחף מופיעה המילה "גשר ביילי" שמתחילה את הפזמון. הפזמון חוזר שלוש פעמים במהלך השיר, ובכל פעם הוא מושר פעמיים, כך שהמילים "גשר ביילי" מופיעות שש פעמים בסך הכל ובצורה בולטת. לכן, השם "גשר ביילי" התפוס יותר בזיכרון הקולקטיבי.

## ביצועים
ירון לונדון כתב את השיר "גשר אלנבי" עבור סרטו הדוקומנטרי של מיכה שגריר "המלחמה שאחרי המלחמה", שמתאר את המציאות בישראל לאחר מלחמת ששת הימים. הסרט מציג את הפערים בין מלחמת ההתשה לבין התרבות הצרכנית, הדיסקוטקים ומלכות היופי. לונדון כתב גם את השיר "מרדף" עבור הסרט, ויחד עם אלימלך רם הקריא את דברי הקריינות, כולל את מילות "גשר אלנבי". נורית הירש הלחינה את השיר, ויהורם גאון הקליט אותו עבור תקליטו "איפה את אהובה" שיצא ב-1969. השיר הפך ללהיט גדול ושלט במצעדי הפזמונים. לאחר צאת התקליט, צולם קליפ בשחור-לבן עבור הטלוויזיה הישראלית, בו משחק יהורם גאון בשלל תפקידים, כשהוא לובש שפמים, תרבושים, מדים צה"ליים ותחפושות של מוכס, וכל הצילומים התקיימו על גשר אלנבי עצמו.

## קישורים חיצוניים
* 
* גשר אלנבי / יהורם גאון, "הבלוג של אורי הייטנר", 15 באוגוסט 2022

קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים שהולחנו על ידי נורית הירש
קטגוריה:שירים על נהר הירדן
קטגוריה:גשר אלנבי
פול או'גריידי

**פול ג'יימס או'גריידי** (באנגלית: **Paul James O'Grady**; 14 ביוני 1955 – 28 במרץ 2023) היה קומיקאי, שדרן רדיו, מלכת דראג, שחקן וסופר אנגלי. החל להתפרסם לראשונה בסצנה הלהט"בית בלונדון תחת דמות הדראג "**Lily Savage**", שהגיעה לשיא הצלחתה בשנות ה-90. בהמשך או'גריידי הפסיק להופיע בדראג והחל להנחות תוכניות רדיו וטלוויזיה תחת שמו האמיתי, כשהבולטת מביניהן היא "The Paul O'Grady Show", ששודרה לאורך 15 עונות ועליה זכה בפרס באפט"א.

## ביוגרפיה
נולד בטרנמיר, פרוור של בירקנהד, להורים ממוצא אירי.

החל להופיע בדראג בשנת 1978 בבר להט"בי בקמדן. בהמשך הופיע ברחבי אנגליה כחלק מצמד דראג בשם "Playgirls", לצד פיתוח קריירת סטנדאפ עצמאית.

לאחר מספר שנים בהן הופיע בברים להט"בים בלונדון תחת דמותה של לילי סאבאג', הפך לאייקון תרבותי של הקהילה הגאה. או'גריידי ניצל את מעמדו לאקטיביזם ועסק בנושאים כגון זכויות להט"ב ומשבר האיידס. לקח חלק פעיל במאבק כנגד סעיף 28.

בתחילת שנות ה-90 החל לצבור פרסום בקהל הרחב והופיע בתוכניות רדיו, טלוויזיה והצגות. בדמותה של סאבאג' הנחה מספר תוכניות, בין היתר: "Blankety Blank!", "Lily Live" ועוד. בהמשך ניסה להרחיק את עצמו מדמותה של סאבאג', והופיע תחת שמו האמיתי. או'גריידי כיכב בקומדיית המצבים "Eyes Down" ב-BBC One. בשנת 2004 החל להנחות את "The Paul O'Grady Show", עליה זכה בפרס באפט"א. בהמשך הציג תוכניות כגון: "Paul O'Grady Live", "Paul O'Grady: For the Love of Dogs", "Paul O'Grady's Animal Orphans". לצד זאת הנחה תוכניות רדיו ומספר ספרים, כולל ספר זיכרונות בעל ארבעה כרכים.

בשנת 2008 מונה לחבר מסדר האימפריה הבריטית על תרומתו לתחום הבידור.

או'גריידי נפטר בביתו בקנט ב-28 במרץ 2023, מהפרעת קצב פתאומית.

## חיים אישיים
ב-1974 נולדה לו ולידידתו, דיאן יאנסן, בת בשם שרון. בין 1977–2005 היה בנישואי נוחות עם אישה פורטוגלית בשם תרזה פרננדז, אם כי הזוג לא קיים מערכת יחסים אינטימית או רומנטית כלל. או'גריידי היה במערכת יחסים ארוכה עם שותפו העסקי ברנדן פרנק מרפי, אשר נפטר בשנת 2005. ב-2017 התחתן עם אנדרה פורטזיו.

## קישורים חיצוניים

* 

## הערות שוליים

קטגוריה:להט"בים בריטים
קטגוריה:בדרנים להט"בים
קטגוריה:דראג קווינס
קטגוריה:שדרני רדיו וטלוויזיה בריטים
קטגוריה:קומיקאים בריטים
קטגוריה:שחקנים להט"בים בריטים
קטגוריה:בריטים שנולדו ב-1955
קטגוריה:בריטים שנפטרו ב-2023
מקדש השמש של אוסר כאף

ממוזער|שמאל|320px|תוכנית מקדש השמש של אוסר כאף
**מקדש השמש של אוסר כאף** היה מקדש מצרי עתיק שהוקדש לאל השמש רע שנבנה על ידי פרעה אוסר כאף, מייסד השושלת החמישית של מצרים, בתחילת המאה ה-25 לפני הספירה. מקדש השמש של אוסר כאף שוכן בין מתחם הפירמידות של אבו סיר מדרום ליישוב אבו גוראב  מצפון, כ-15 קילומטרים דרומית לקהיר של ימינו. שמו הקדום של המקדש היה "נחן-רע" (Nekhen-Re) כלומר "מבצר רע". מתחם המקדש כלל מספר חלקים: על גבעה נמוכה שנמצאת בקצה המדבר היה המקדש הראשי שאליו ניתן היה לגשת דרך שביל ממקדש עמק, הממוקם קרוב יותר לאזור העיבוד והנילוס.

## חפירות
מקדש השמש של אוסר כאף התגלה על ידי קארל ריכרד לפסיוס בשנת 1842, אז מנהל המשלחת הפרוסית למצרים. לפסיוס לא זיהה את מקדש השמש ככזה, אלא כלל אותו ברשימת הפירמידות החלוצית שלו, תחת המספר XVII (בספרות רומיות: 17). לפסיוס חקר את האנדרטה רק באופן שטחי והחפירות הראשונות של המקדש נערכו הרבה יותר מאוחר, ב-1907 וב-1913, בניהולו של לודוויג בורכהרד . אולם עבודתו העיקרית של בורכהרד הייתה על בית הקברות המלכותי הסמוך באבו סיר. המקדש היה מוקד של חפירה ייעודית רק 40 שנה מאוחר יותר, בין השנים 1954 ל-1957, הפעם ביוזמת המשלחת הגרמנית-שווייצרית בראשות הרברט ריקה . התוצאות פורסמו בשני כרכים.

## מראי מקום

* Bard, Kathryn (2015). An Introduction to the archaeology of ancient Egypt. John Wiley & Sons, Inc. .
* Herbert Ricke: Das Sonnenheiligtum des Königs Userkaf, Band I, Der Bau (Beiträge zur ägyptschen Bauforschung und Altertumskunde, Heft 7), Kairo 1965
* Elmar Edel, Gerhard Haeny, Wolfgang Helck, Werner Kaiser, Peter Kaplony, Herbert Ricke, Siegried Schott: Das Sonnenheiligtum des Königs Userkaf, II, Die Funde, (Beiträge zur ägyptschen Bauforschung und Altertumskunde, Heft 8), Wiesbaden 1969


## קישורים חיצוניים

## הערות שוליים

קטגוריה:ממפיס (מצרים)
כל השוטרים הם נבלות: הסדרה

**כל השוטרים הם נבלות: הסדרה** (במקור: **A.C.A.B. La serie**) היא סדרת דרמה איטלקית משנת 2025, המגוללת את קורותיהם של חברי יחידת ההשתלטות של משטרת רומא. הסדרה מהווה ספין אוף לסרט באותו שם משנת 2012, שבעצמו נכתב בהשראת ספרו של קרלו בוניני אודות האירועים שהסעירו את החברה האיטלקית, ממותו של מפגין בוועדת הפסגה של שמונה המדינות המתועשות בגנואה בשנת 2001 ועד למותו של אוהד כדורגל בשנת 2007, הפעם מנקודת מבטם של השוטרים. הסדרה מתמקדת בתקרית פנימית בה היו מעורבים השוטרים בעת דיכוי מהומות על רקע הפגנות נגד בניית רכבת מהירה בעמק סוזה ובתקרית בה שוטר נפצע קשה מזיקוק שפגע בו.

הבמאי האיטלקי סטפאנו סולימה, ששימש כבמאי הסרט עליו מבוססת הסדרה, שימש במהלך הפקת הסדרה כמפיק בפועל.
## רקע
כמו שם הסרט שעליו הסדרה מבוססת, שם הסדרה "כל השוטרים הם נבלות" (**ACAB – All Cops Are Bastards**) נובע מביטוי המחאה הידוע "A.C.A.B.". בשנת 1972, נבחר על ידי הבמאי סידני היירס לשמש ככותרת לדרמת הפשע שלו "כל השוטרים הם..." (All Coppers Are). בשנות השמונים של המאה העשרים שובץ הסלוגן "All Coppers Are" בשירה של להקת הפאנק הבריטית "The 4-Skins", שמופיע לפחות פעם כפסקול לסדרה האיטלקית.

## שחקנים ודמויות
* מארקו ג'אליני: מאצינגה ולנטי
* פיירלואיג'י ג׳יגנטה: סלבטורה
* ולנטינה בל: מרתה
* איימן מצ'חור: עזוז
* ג'וליה מסינה: אמה דוטורסה
* פרנצ'סקו בוטירוני: נער מברגאמו
* פרנצ׳סקו פרימאברה: שוטר במשטרת רומא

## פסקול
בדומה לסרט עליו היא מבוססת, המוזיקה הולחנה ובוצעה על ידי להקת הפוסט-רוק האיטלקית מוקדליק (Mokadelic) והוקלטה באולפני Forum Music Village ברומא.
## ראו גם
*אמצעים לפיזור הפגנות
*כל השוטרים הם נבלות (סרט)

## קישורים חיצוניים

קטגוריה:סדרות דרמה
קטגוריה:סדרות טלוויזיה איטלקיות
הפירמידה של אוסר כאף

**הפירמידה של אוסר כאף** נבנתה בסביבות שנת 2490 לפנה"ס למלך אוסר כאף, מייסד השושלת החמישית של מצרים (בערך 2494–2345 לפנה"ס). הוא ממוקם במתחם הפירמידות בסקארה, בצפון-מזרח פירמידת המדרגות של ג'וסר. הפירמידה, שנבנתה מאבן מסותתת עם ליבת שברי אבנים וחצץ, כיום הרוסה ומזכירה גבעה בצורת חרוט בחולות סאקרה. מסיבה זו, היא מכונה על ידי המקומיים "אל-חרם אל-מחרביש" (El-Haram el-Maharbish), שפירושה "ערמת האבן", והוכרה במאה ה-19 כפירמידה מלכותית על ידי ארכאולוגים מערביים.

הפירמידה של אוסר כאף היא חלק ממתחם מקדש מתים גדול יותר הכולל מקדש מתים, חדר תפילה למנחות ופירמידת פולחן וכן פירמידה נפרדת ומקדש מתים עבור אשתו של אוסר כאף, המלכה נפרחתפס . מקדש המתים ופירמידת הפולחן של אוסר כאף הרוסים היום לחלוטין וקשים לזיהוי. הפירמידה של המלכה היא לא יותר מתלולית הריסות, כאשר חדר הקבורה שלה נחשף על ידי שודדי קברים.

המתחם שונה במידה ניכרת מאלה שנבנו במהלך השושלת הרביעית (בערך 2613–2494 לפנה"ס) בגודלו, באדריכלות ובמיקומו, בהיותו בסקארה ולא ברמת גיזה . ככזה, חידת הפירמידה של אוסר כאף יכולה להיות ביטוי לשינויים העמוקים באידאולוגיית המלכות שהתרחשו בין השושלות הרביעית והחמישית, שינויים שייתכן שהתחילו בתקופת שלטונו של קודמו של אוסר כאף, שפססכאף. יותר מ-1,200 שנה לאחר בנייתו, שוחזר מתחם הפירמידה תחת רעמסס השני. במהלך התקופה הסאית המאוחרת הרבה יותר (664–525 לפנה"ס), שימש המתחם כבית קברות.

## ראו גם
* הפירמידות במצרים

## הערות שוליים

## קישורים חיצוניים


*Userkaf's pyramid complex
*The Ancient Egypt Website: The Pyramid Complex of Userkaf 
*Touregypt: The Pyramid Complex of Userkaf
*Pictures of Userkaf's pyramid complex
*Reliefs from Userkaf's mortuary temple


קטגוריה:פירמידות
קטגוריה:מצרים: אתרים ארכאולוגיים
פירמידה של אוסר כאף
קטגוריה:מצרים: פירמידות
גיורגי לומתדזה

**גיורגי לוֹמְתַּדזֶה** (בגאורגית: **გიორგი ლომთაძე**; נולד ב-30 באוקטובר 2001 בגאורגיה) הוא כדורגלן גאורגי המשחק בעמדת קשר הכנף בקבוצת גגרה מליגת העל הגאורגית.

## קריירת מועדונים
לומתדזה גדל במחלקות הנוער של לוקומוטיב טביליסי ודינמו טביליסי. הוא החל את הקריירה המקצוענית שלו בקבוצות סמטרדיה ודילה גורי מליגת העל הגאורגית, וב-5 ביולי 2022 חתם בגגרה, גם היא מליגת העל הגאורגית.

ב-21 בינואר 2025 חתם בבני יהודה תל אביב מהליגה הלאומית.

## קישורים חיצוניים

## הערות שוליים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:כדורגלני דילה גורי
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:גאורגים שנולדו ב-2001
עוזר התובע הכללי של ארצות הברית

**עוזר התובע הכללי של ארצות הברית** (באנגלית: **United States Associate Attorney General**) הוא תפקיד בכיר במחלקת המשפטים של ארצות הברית. זהו התפקיד השלישי בחשיבותו במחלקה, לאחר התובע הכללי וסגן התובע הכללי. עוזר התובע הכללי אחראי על פיקוח וניהול מחלקות שונות במחלקת המשפטים, תוך התמקדות בתחומים של ליטיגציה אזרחית, זכויות אזרח ורגולציה. עוזר התובע הכללי ממלא תפקיד מרכזי בעיצוב ויישום המדיניות המשפטית של ממשלת ארצות הברית, תוך פיקוח על תיקים משפטיים משמעותיים והתמודדות עם סוגיות משפטיות מורכבות. תפקיד זה מסייע להבטיח יישום הוגן ושוויוני של מערכת המשפט האזרחית במדינה.

## תפקידים ותחומי אחריות
עוזר התובע הכללי מפקח ומנהל יחידות מרכזיות במחלקת המשפטים, הכוללות חטיבות ותוכניות המתמקדות בתחומים מגוונים של משפט ואכיפת חוק.

### פיקוח על חטיבות מרכזיות
המשרד מפקח על חטיבות חשובות במחלקת המשפטים, כולל:
* **חטיבת המשפט האזרחי (Civil Division)**: עוסקת בתביעות אזרחיות שבהן מעורבת ממשלת ארצות הברית.
* **חטיבת זכויות האזרח (Civil Rights Division)**: מתמקדת באכיפת חוקים להגנה על זכויות האזרח, כולל חוקים נגד אפליה.
* **חטיבת ההגבלים העסקיים (Antitrust Division)**: מטפלת במניעת מונופולים ושמירה על תחרות הוגנת.
* **חטיבת המיסים (Tax Division)**: אחראית על אכיפת חוקי המס.
* **חטיבת הסביבה ומשאבי הטבע (Environment and Natural Resources Division)**: מטפלת בתיקים הנוגעים לאיכות הסביבה ומשאבי הטבע.

### פיקוח על משרדים ותוכניות נוספות
* **משרד תוכניות הצדק (Office of Justice Programs)**: מספק תמיכה ותשתיות לפרויקטים הקשורים לאכיפת חוק ולמניעת פשע.
* **המשרד למניעת אלימות נגד נשים (Office on Violence Against Women)**: מקדם יוזמות למניעת אלימות במשפחה והטרדה מינית.
* **המשרד לשיטור קהילתי (Office of Community Oriented Policing Services)**: תומך ביוזמות לשיפור הקשרים בין קהילות למשטרה.
* **המשרד לגישה לצדק (Office for Access to Justice)**: עוסק בהנגשת מערכת המשפט לאוכלוסיות מוחלשות.
* **שירות קשרי קהילה (Community Relations Service)**: מתמקד ביישוב סכסוכים ובנייה של יחסי קהילה טובים יותר.
* **תוכנית הנאמנים של ארצות הברית (United States Trustees Program)**: מפקחת על הליכי פשיטת רגל פדרליים.
* **הוועדה ליישוב תביעות חוץ (Foreign Claims Settlement Commission)**: מטפלת בתביעות הנוגעות לפיצויים בינלאומיים.

## קישורים חיצוניים

## הערות שוליים

קטגוריה:מחלקת המשפטים של ארצות הברית
מינהל הכבישים הפדרלי

**מנהל הכבישים הפדרלי** (באנגלית: **Federal Highway Administration**, או בקיצור: **FHWA**) היא סוכנות בממשל הפדרלי של ארצות הברית, הכפופה למחלקת התחבורה של ארצות הברית. תפקידה המרכזי של הסוכנות הוא לתכנן, לפתח, ולתחזק את מערכת הכבישים הפדרלית, תוך שיתוף פעולה עם מדינות, מחוזות, רשויות מקומיות וגורמים פרטיים. מטה מינהל הכבישים הפדרלי ממוקם בוושינגטון הבירה, והוא פועל באמצעות משרדים אזוריים ומחלקות במדינות השונות בארצות הברית. בראש הסוכנות עומד מנהל (Administrator), הממונה על ידי נשיא ארצות הברית ומאושר על ידי הסנאט.

## היסטוריה
מנהל הכבישים הפדרלי נוסד רשמית ב-15 באוקטובר 1966, אך שורשיו החלו עוד בשנת 1893, עם הקמתו של משרד החקירות לכבישים (Office of Road Inquiry).

בשנת 1905 שונה שם המשרד למשרד הכבישים הציבוריים, והוא הפך לחלק ממחלקת החקלאות של ארצות הברית. בשנת 1915 שונה שמו שוב ללשכה לכבישים ציבוריים, ובשנת 1939 הפך למנהל הכבישים הציבוריים, אשר עבר לפעול תחת הסוכנות לעבודות ציבוריות פדרליות.

לאחר פירוקה של הסוכנות לעבודות ציבוריות בשנת 1949, חזרה הלשכה לכבישים ציבוריים לפעול תחת מחלקת המסחר של ארצות הברית, שוב תחת השם הלשכה לכבישים ציבוריים.

בשנת 1966 הוקם מנהל הכבישים הפדרלי (FHWA), ובשנת 1967 הועברו כלל תפקידי הלשכה לכבישים ציבוריים למנהל הכבישים הפדרלי.

## תפקידים
תפקידי מנהל הכבישים הפדרלי:
* תכנון, בנייה ושדרוג של כבישים מהירים, גשרים ותשתיות תחבורה נוספות כחלק ממערכת הכבישים הלאומית.
* ניהול ותיאום של מימון פדרלי לפרויקטי תחבורה במדינות השונות, כולל חלוקת מענקים ותמיכה כלכלית.
* קידום טכנולוגיות חדשות, חקר פתרונות תחבורה חכמים ושיפור בטיחות בדרכים.
* פיקוח על תקנות וסטנדרטים הנוגעים לתכנון ובנייה של כבישים וכלי תחבורה.
* שיתוף פעולה עם רשויות מקומיות לצורך יישום פרויקטים תחבורתיים.

## קישורים חיצוניים

## הערות שוליים

קטגוריה:מחלקת התחבורה של ארצות הברית
עונת 2010/2011 בליג 1

**עונת 2010/2011 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-73 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-7 באוגוסט 2010 והסתיימה ב־29 במאי 2011.

ליל זכתה באליפות בפעם השלישית בתולדותיה. בסיום העונה ירדו לליג 2 הקבוצות ארל-אבניון, לאנס ומונקו.

שחקנה הסנגלי של ליל מוסה סואו זכה בתואר מלך השערים עם 25 כיבושים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות קן, ברסט וארל-אביניון הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות לה מאן, בולון וגרנובל שירדו לליגת המשנה בסיום עונת 2009/2010.

## טבלת הליגה

## סטטיסטיקות
### מלכי השערים

## קישורים חיצוניים

*  

## הערות שוליים

קטגוריה:עונות בליג 1
קטגוריה:2010 בצרפת
קטגוריה:2011 בצרפת
קטגוריה:תחרויות כדורגל ב-2010
קטגוריה:תחרויות כדורגל ב-2011
האליפות הלאומית של ארצות הברית בטניס 1963

**האליפות הלאומית של ארצות הברית בטניס 1963** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-19 באוגוסט והסתיימו ב-25 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-28 באוגוסט והסתיימו ב-7 בספטמבר.

מרגרת סמית ניצחה ב-2 תחרויות והפסידה בגמר תחרות הנשים.

## התחרות
### תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# צ'אק מקינלי (), הודח בחצי הגמר
# רוי אמרסון (), מנצח תחרות 1961, הודח בסיבוב הרביעי
# דניס רלסטון (), הודח ברבע הגמר
# **[[רפאל אוסונה]] (), ניצח בתחרות
# [[קן פלטצ'ר]] (), הודח בסיבוב השלישי
# בובי וילסון (), הודח ברבע הגמר
# אאוגן סקוט (), הודח בסיבוב השלישי
# הם ריצ'רדסון (), הודח ברבע הגמר

מנצח אליפות 1962 [[רוד לייבר]] מאוסטרליה עבר למקצוענים ולא השתתף. [[רפאל אוסונה]] מ[[מקסיקו]] שיחק במשחק הגמר נגד פרנק פרלניג מ[[ארצות הברית]] וניצח ב-3 מערכות.

===תחרות הנשים===
[[קובץ:Maria_Bueno.jpg|ימין|ממוזער|180px|מריה בואנו, מנצחת תחרות הנשים]]
בתחרות הנשים השתתפו 97 טניסאיות שחולקו ל-8 בתים. לקראת התחרות, 12 הטניסאיות החזקות דורגו כדלקמן:

# [[מרגרט קורט|מרגרט סמית]] (), מנצחת תחרות 1962, הפסידה בגמר
# [[דרלין הארד]] (), מנצחת תחרויות 1960 ו-1961, הודחה ברבע הגמר
# [[בילי ג'ין קינג]] (), הודחה בסיבוב הרביעי
# **מריה בואנו (), מנצחת תחרות 1959, ניצחה בתחרות
# ננסי ריצ'י (), הודחה ברבע הגמר
# אן היידון ג'ונס (), הודחה בחצי הגמר
# כריסטין טרומן (), הודחה ברבע הגמר
# רובין אברן (), הודחה בסיבוב השלישי
# ורה סוקובה (), הודחה בסיבוב הרביעי
# קארול קולדוול (), הודחה בסיבוב רביעי
# נורמה ביילון (), הודחה בסיבוב הרביעי
# מרגרט האנט (), הודחה בסיבוב הרביעי

מנצחת תחרות 1962 מרגרט סמית מאוסטרליה שיחקה במשחק הגמר נגד מריה בואנו מברזיל והפסידה ב-2 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1962 רפאל אוסונה/אנטוניו פלאפוקס ממקסיקו נפגשו עם צ'אק מקינלי/דניס רלסטון מארצות הברית והפסידו ב-5 מערכות.

### תחרות זוגות נשים
בתחרות השתתפו 36 זוגות. לקראת התחרות 4 זוגות החזקות דורגו כדלקמן:

# מריה בואנו ()/דרלין הארד (), מנצחות תחרות 1962, הפסידו בגמר
# '''מרגרט סמית/רובין אברן (), ניצחו בתחרות 
# בילי ג'ין קינג/קארול קולדוול (),  הודחו ברבע הגמר 
# אן היידון ג'ונס/כריסטין טרומן (), הודחו בחצי הגמר

במשחק הגמר מנצחות תחרות 1962 דרלין הארד (ארצות הברית)/מריה בואנו (ברזיל) שיחקו נגד מרגרט סמית/רובין אברן (אוסטרליה) והפסידו אותן ב-3 מערכות. 

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

במשחק גמר מרגרט סמית/קן פלטצ'ר (אוסטרליה) שיחקו נגד ג'ודי טגארט/אד רובינוף (ארצות הברית) וניצחו אותם ב-3 מערכות. למרגרט סמית זה היה הניצחון השני ברציפות בתחרות זו באליפות ארצות הברית.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 478. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1963
ארצות הברית
קטגוריה:1963 בארצות הברית
רפאל אוסונה

**רפאל אוסונה** (באנגלית: **Rafael Osuna Herrera **;  15 בספטמבר 1938 – 4 ביוני 1969) היה טניסאי מקסיקני. הוא זכה 4 פעמים בתחרויות גראנד סלאם (1 בתחרות הגברים, 3 בזוגות גברים).

## ביוגרפיה
רפאל אוסונה נולד בשנת 1938 במקסיקו סיטי למשפחה מבוססת. לפני טניס הוא שיחק בטניס שולחן ובכדורסל. בגיל 10 הוא ניצח בתחרות טניס לגילו.

לאחר סיום בית ספר אוסונה החל ללמוד באוניברסיטת קרוליינה הדרומית אותה סיים בשנת 1963 עם תואר במנהל עסקים. בזמן הלימודים הוא זכה באליפות ארצות הברית בטניס לסטודנטים. 

בשנת 1958 גיל 20 אוסונה החל לשחק עבוד נבחרת גביע דייוויס של מקסיקו. בשנת 1962 הוא הוביל את הנבחרת למשחק גמר על הגביע.

בשנת 1963 אוסונה ניצח בתחרות הגברים באליפות ארצות הברית הפתוחה. נכון לשנת 2025 הוא טניסאי מקסיקני יחיד שזכה בתואר בתחרות יחידים של גראנד סלאם.

בשנת 1963 ג'ק קרמר הציעה לאוסונה לעבור לטניס מקצועי תמורת חוזה של 120 אלף דולר. אוסונה העדיף להישאר שחקן לא מקצועי.

בשנת 1960 אוסונה זכה בתחרות זוגות גברים באליפות וימבלדון (שיחק לצד דניס רלסטון שלמד איתו ביחד באוניברסיטה).  בשנת 1963 הוא זכה בתחרות זוגות בווימבלדון לצד אנטוניו פלאפוקס (מקסיקו). הם ניצחו גם באליפות ארצות הברית הפתוחה בשנת 1962. בשנים 1961 ו-1963 הם היו בגמר אך הפסידו.  

בשנת 1968 טניס נכלל כענף ספורט להצגה במשחקים האולימפיים.אוסונה זכה בתחרות הגברים ובתחרות זוגות גברים.

רפאל אוסונה נהרג בתאונת מטוס בטיסה פנימית במקסיקו בשנת 1969.

## קישורים חיצוניים
* 

קטגוריה:טניסאים
קטגוריה:ספורטאים מקסיקנים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:ילידי 1938
קטגוריה:נפטרים ב-1969
גשר סן מיקלה

**גשר סן מיקלה** (באיטלקית: **Ponte San Michele**) הוא גשר כביש ורכבת הנטוי מעל ערוץ הנהר אדה  ממערב לעיר ברגמו במחוז לומברדיה שבצפון איטליה. הוא נמצא בשימוש מאז השלמתו בשנת 1889.

## הגשר
הגשר בנוי מברזל. הוא נטוי בגובה של 85 מטר מעל ערוץ הנהר. אורכו הכולל הוא 226 מטר ובו קשת אחת שרוחבה 150 מטר. בבנייתו נעשה שימוש ב-2,500 טון של חלקי ברזל, המוחזקים במקומם על ידי 100,000 מסמרים.

מתכנן הגשר היה השווייצרי ז'ול רטליסברגר . הקמתו החלה בשנת 1887 והושלמה שנתיים לאחר מכן.

הגשר נחשב לאחת הדוגמאות הבולטות של הישגי ההנדסה באיטליה במאה ה-19.

## קישורים חיצוניים

* הגשר, באתר Structurae
* הגשר, באתר inLombardia
* הגשר, באתר visitBergamo

סן מיקלה
קטגוריה:אירופה: גשרי רכבת
קטגוריה:לומברדיה